stanford-oval/wikipedia huggingface dataset:
ชิลลี่ไวท์ช็อค
ผลงาน > อัลบั้มพิเศษ

| อัลบั้ม | รายละเอียดอัลบั้ม | รายชื่อเพลงที่ร่วมร้อง |
| --- | --- | --- |
| 1 | อัลบั้ม ชื่อ: Kamikaze  ประเภท: ซีดี  สังกัด: kamikaze |  ขัดใจ |
| 2 | อัลบั้ม ชื่อ: Forward To U  ประเภท: ซีดี  สังกัด: kamikaze |  Forward  รักฉันเรียกว่าเธอ |
| 3 | อัลบั้ม ชื่อ: kamikaze Friendship never ends|kamikaze Friendship never ends  ประเภท: ซีดี  สังกัด: kamikaze |  เพลงรัก  เพื่อนกัน..ฉันรักเธอ |
| 4 | อัลบั้ม ชื่อ: Lipz Project  ประเภท: ซีดี  สังกัด: kamikaze |  Chatsanova  Special Friend  เปลี่ยนเป็นพี่ชาย  My Space  ตกหลุมรัก (รวมคอรัส) |
| 5 | อัลบั้ม ชื่อ: Seven Days (พิม และ จินนี่)  ประเภท: ซีดี  สังกัด: kamikaze |  ภาวะโลก Luv  จะมีสักวันที่เป็นของฉันมั๊ย  ไม่มีวันไหนไม่ใช่ของเธอ  รักแปลว่ารักหรือเปล่า (เฟย์) feat.แจม,จินนี่,หวาย  อย่าเผลอนะ (หวาย) feat.เฟย์,จินนี่,พิม,แจม,มีน,มีล่า  ยิ่งใกล้กัน ยิ่งกลั้นใจ (พิม) feat. จินนี่,แจม  คนขี้ลืม (จินนี่)  หยุดฉันที (แจม)  รักชัดๆ (มีล่า) feat.หวาย  คนใหม่ของฉัน (มีน) |
| 6 | อัลบั้ม ชื่อ: Chilli White Choc  ประเภท: ซีดี  สังกัด: kamikaze |  Chatsanova  Special Friend  เปลี่ยนเป็นพี่ชาย  Chatsanova (Inst.)  Special Friend (Inst.)  เปลี่ยนเป็นพี่ชาย (Inst.)  My Space (Lipz Project)  Medley (Chatsanova + Special Friend + เปลี่ยนเป็นพี่ชาย)  Forward (Kamikaze Project)  รักฉันเรียกว่าเธอ (Kamikaze Project) |
การถอนตัวของ ชิลลี่ไวท์ช็อค

ปี พ.ศ. 2552 เบสท์-รตาพร ทิพย์มนตรี และ อิงค์-วรันธร เปานิล ขอถอนตัวออกจาก ชิลลี่ไวท์ช็อค เนื่องจากหมดสัญญาและกลับไปทุ่มเทเวลาให้กับการเรียน จึงทำให้จำเป็นต้องยุติวงไป
คอนเสิร์ต

| ชื่อคอนเสิร์ต | วันที่แสดง | สถานที่แสดง | ศิลปิน | หมายเหตุ |
| --- | --- | --- | --- | --- |
| One-2-Call Freedom Zheza Zim Presents Kamikaze Live Concert | 16 พฤษภาคม พ.ศ. 2552 | รอยัล พารากอน ฮอลล์ | รวมศิลปิน kamikaze | เฉพาะ พิม, จินนี่ |
| Kamikaze Wave Concert in Bangkok 2010 | 26 มิถุนายน พ.ศ. 2553 | อินดอร์สเตเดี้ยม หัวหมาก | รวมศิลปิน kamikaze | เฉพาะ พิม, จินนี่ |
| ฮีรูสการ์ โพสแอคเน่ presents KamiKaze Loveเว่อร์ Concert | 30 กรกฎาคม  พ.ศ. 2554 | รอยัล พารากอน ฮอลล์ | รวมศิลปิน kamikaze | เฉพาะ จินนี่ |
| AIS One-2-Call! Presents Kamikaze The Fifth Destiny Concert | 13 ตุลาคม พ.ศ. 2555 | รอยัล พารากอน ฮอลล์ | รวมศิลปิน kamikaze | เฉพาะ จินนี่  (พิม เบส และ อิงค์มาชมคอนเสิร์ตครั้งนี้) |
แหล่งข้อมูลอื่น

เว็บไซต์หลักของกามิกาเซ่[ลิงก์เสีย]
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
ชุมชนนักวิทยาศาสตร์

ชุมชนนักวิทยาศาสตร์ (อังกฤษ: scientific community) เป็นเครือข่ายชุมชนที่หลากหลายของนักวิทยาศาสตร์ผู้ทำงานอย่างมีปฏิสัมพันธ์กัน
โดยรวมชุมชนย่อย ๆ ที่ทำงานในวิทยาศาสตร์สาขาใดสาขาหนึ่ง และในสถาบันหนึ่ง ๆ
ถึงแม้การทำงานข้ามสาขาและข้ามสถาบันก็มีอย่างแพร่หลายเหมือนกัน
ความเป็นกลาง (หรือภาวะปรวิสัย) ควรจะเป็นผลของระเบียบวิธีทางวิทยาศาสตร์ที่ใช้ในชุมชน
การทบทวนโดยผู้รู้เสมอกันผ่านการปรึกษาและอภิปรายในวารสารวิทยาศาสตร์และงานประชุม จะช่วยให้เกิดความเป็นกลาง โดยรับรองคุณภาพของระเบียบวิธีวิจัยและการแปลความหมายของผลที่ได้
ดูเพิ่ม

อเทวนิยม
คณะวิชา
ญาณวิทยา
ปรวิสัย
ความเห็นพ้องทางวิทยาศาสตร์
↑  Kornfeld, W; Hewitt, CE (1981). "The Scientific Community Metaphor" (PDF). IEEE TRANS. SYS., MAN, AND CYBER. SMC-11 (1): 24–33.
ชุควูดี อิวูจิ

| ชุควูดี อิวูจิ |
| --- | --- |
เกิด:  (1975-10-15) 15 ตุลาคม ค.ศ. 1975 (49 ปี) ไนจีเรีย
ชื่ออื่น: ชุควูดี อิวูจิ
การศึกษา: มหาวิทยาลัยเยล (BA)  มหาวิทยาลัยวิสคันซิน , มิลวอกี
อาชีพ: นักแสดง
ปีปฏิบัติงาน: ค.ศ. 2005–ปัจจุบัน
ชุควูดี อิวูจิ (อังกฤษ: Chukwudi Iwuji, /ˈtʃʊkʊdi ɪˈwuːdʒi/; เกิด 15 ตุลาคม ค.ศ. 1975) เป็นนักแสดงเชื้อสายไนจีเรีย-อังกฤษ เขาเป็นผู้ช่วยศิลปินของรอยัลเช็กสเปียร์คอมพานี
ผลงานการแสดง

| --- | --- |
†: หมายถึงผลงานที่ยังไม่ออกอากาศ
ผลงานการแสดง > ภาพยนตร์

| ปี ค> ศ. | เรื่อง | บทบาท | หมายเหตุ |
| --- | --- | --- | --- |
| 2009 | เอ็กแซม | แบล็ก |  |
| 2016 | แบร์รี | เอฟราอิม |  |
| 2017 | จอห์น วิค แรงกว่านรก 2 | อาโกนิ |  |
| 2018 | บิกินีมูน | อาดัม |  |
| 2018 | โรซี่ | ผู้จัดการ |  |
| 2019 | แดเนียลอิสซึนเรียล | เบราน์ |  |
| 2020 | ไชน์ยัวร์อายส์ | อิเคนน่า อิกโบเมเซ |  |
| 2020 | นิวส์ออฟเดอะเวิร์ล | ชาร์ลส์ เอดจ์ฟิลด์ | ไม่มีเครดิต |
| 2021 | เดอะเกิร์ลฮูกอตอะเวย์ | เจมี่ นโวซู |  |
| 2023 | รวมพันธุ์นักสู้พิทักษ์จักรวาล 3 | ไฮท์อีโวลูชันนารี |  |
แหล่งข้อมูลอื่น

ชุควูดี อิวูจิ ที่อินเทอร์เน็ตมูวีเดตาเบส
Chuk Iwuji, Sunday Times, August 13, 2006[ลิงก์เสีย]
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ 
ประชาชน:  Deutsche Synchronkartei
ชุมนุมดาว

ชุมนุมดาว (อังกฤษ: stellar association) คือกระจุกดาวที่ดาวฤกษ์ที่สมาชิกในกลุ่มอยู่ด้วยกันอย่างหลวม ๆ ยิ่งกว่ากระจุกดาวเปิด หรือกระจุกดาวทรงกลม โดยมากมักมีดาวสมาชิกเป็นจำนวนประมาณ 10–100 ดวงหรือมากกว่านั้น ดาวในชุมนุมดาวเดียวกันมีแหล่งกำเนิดมาจากที่เดียวกันแต่สูญเสียแรงดึงดูดระหว่างกันไปเสีย ถึงกระนั้นก็ยังเคลื่อนที่ผ่านห้วงอวกาศไปด้วยกันอยู่ การระบุชุมนุมดาวในชั้นต้นบอกได้จากลักษณะทิศทางการเคลื่อนที่และอายุของดาวที่คล้ายคลึงหรือใกล้เคียงกัน นอกจากนี้ยังมีการวิเคราะห์องค์ประกอบทางเคมีเพื่อระบุดาวที่เป็นสมาชิกอยู่ในชุมนุม
ชื่อสามัญในการเรียกชุมนุมดาวมักใช้ชื่อย่อของกลุ่มดาว (หรือกลุ่มของกลุ่มดาว) ที่ชุมนุมดาวนั้นปรากฏอยู่ ตามด้วยประเภทของชุมนุม และบางครั้งก็มีการระบุตัวเลขตามด้วย
ผู้ค้นพบชุมนุมดาวเป็นครั้งแรกคือนักดาราศาสตร์ชาวอเมริกัน วิกเตอร์ อัมบาร์ทสุเมียน ในปี ค.ศ. 1947 เขาจัดประเภทของดาวให้มันเป็นสองพวกคือ OB และ T ตามคุณสมบัติของดาวสมาชิก
แหล่งข้อมูลอื่น

Stellar kinematic groups, Superclusters, Moving Groups - D. Montes, UCM
New associations of young stars - D. Montes, UCM
| ด ค กระบบดาวฤกษ์ |
| --- | --- |
มีขอบเขต:  ดาราจักร  ดาราจักรแคระ  กระจุกดาวทรงกลม  กระจุกดาวเปิด  ระบบดาวคู่  ระบบดาวหลายดวง 
ไม่มีขอบเขต:  ธารดาวฤกษ์  ชุมนุมดาว  กลุ่มเคลื่อนที่  ดาวกระเด็น 
กลุ่มสังเกต:  ดาวคู่  ดาวหลายดวง  กลุ่มดาว  ดาวเรียงเด่น  เมฆดาวฤกษ์ 
  หมวดหมู่:ระบบดาวฤกษ์
ชุดตัวอักษรแมนจู

| ชุดตัวอักษรแมนจู ᠮᠠᠨᠵᡠ ᡥᡝᡵᡤᡝᠨ, manju hergen |
| --- | --- |
ตราที่มีอักษรแมนจู
ชนิด:  อักษร 
ภาษาพูด: ภาษาแมนจู ภาษาซิเบ
อักษรที่เกี่ยวข้อง
ระบบแม่: ไซนายดั้งเดิมฟินิเชียแอราเมอิกซีรีแอกซอกเดียอุยกูร์เก่ามองโกเลียชุดตัวอักษรแมนจู
ISO 15924
ISO 15924: Mong (145), ​Mongolian
ยูนิโคด
ยูนิโคดแฝง: Mongolian
 บทความนี้ประกอบด้วยสัญกรณ์การออกเสียงในสัทอักษรสากล (IPA) สำหรับคำแนะนำเบื้องต้นเกี่ยวกับสัญลักษณ์ IPA โปรดดู วิธีใช้:สัทอักษรสากล  สำหรับความแตกต่างระหว่าง [ ], / / และ ⟨ ⟩ ดูที่ สัทอักษรสากล § วงเล็บเหลี่ยมและทับ
ชุดตัวอักษรแมนจู (แมนจู: ᠮᠠᠨ᠋ᠵᡠ
ᡥᡝᡵᡤᡝᠨ; จีน: 满文; พินอิน: mǎn wén หม่าน เหวิน, อังกฤษ: Manchu alphabet) เริ่มปรากฏเมื่อ พ.ศ. 2142 ประดิษฐ์โดยผู้นำชาวแมนจู นูร์ฮาจี ผู้สถาปนารัฐแมนจู พัฒนามาจากอักษรมองโกเลียโบราณ มีการปรับปรุงเล็กน้อยเมื่อ พ.ศ. 2175 เมื่อชาวแมนจูสถาปนาราชวงศ์ชิงเมื่อ พ.ศ. 2187 ช่วง 200 ปีแรก ภาษาแมนจูเป็นภาษาราชการหลักและใช้เป็นภาษากลาง เมื่อราว พ.ศ. 2393 ชาวแมนจูจำนวนมากหันมาใช้ภาษาจีนและเขียนภาษาแมนจูด้วยอักษรจีนจนกระทั่งสิ้นสุดราชวงศ์ชิง
อักษรในชุดนี้เขียนในแนวตั้งจากบนลงล่าง และจากซ้ายไปขวา อักษรแต่ละตัวมีรูปต้นคำ กลางคำและท้ายคำ สระมีรูปแยกต่างหาก อักษรบางตัวมีรูปร่างต่างไปขึ้นกับว่าสระมาก่อนหรือตามหลังอักษรนั้น
ใช้เขียน

ภาษาแมนจูซึ่งอยู่ในกลุ่มภาษาตุงกูซิก มีชาวแมนจูราว 9 ล้านคนอยู่ทางตะวันออกเฉียงเหนือของจีน ส่วนใหญ่คนกลุ่มนี้จะพูดภาษาจีนกลาง ในมณฑลซินเจียงมีชาวซิโบราว 27,000 คน พูดภาษาใกล้เคียงกับภาษาแมนจู ชาวซิโบเข้ามาอยู่ในซินเกียงตั้งแต่ พ.ศ. 2307
ชูตติงการ์ด

ชูตติ้งการ์ด (อังกฤษ: shooting guard) เป็นตำแหน่งผู้เล่นหนึ่งในทีมบาสเกตบอล มักจะตัวเตี้ยกว่า ผอมกว่า และเร็วกว่าฟอร์เวิร์ด และมักรับหน้าที่ทำคะแนนและคุมผู้เล่นวงนอกที่เก่งที่สุดของของฝ่ายตรงข้าม ชื่อเรียกอื่นของชูตติ้งการ์ดได้แก่ ทูการ์ด (2-guard), บิ๊กการ์ด (big guard) และออฟการ์ด (off guard) แต่บางทีมก็มอบหมายหน้าที่ในการนำลูกเข้าแดนฝ่ายตรงข้ามด้วย เรียกผู้เล่นเหล่านี้ว่าคอมโบการ์ด (combo guard) ชูตติ้งการ์ดหลายคนที่มีรูปร่างใหญ่สามารถเล่นตำแหน่งสมอลฟอร์เวิร์ดได้ด้วย ผู้เล่นที่สามารถเล่นสลับระหว่างชูตติ้งการ์ดกับสมอลฟอร์เวิร์ดเรียกว่า สวิงแมน (swingman)
แม้ว่าชูตติ้งการ์ดหลายคนเป็นผู้ที่สามารถจัมป์ชูต (jump shoot ชูตลูกระหว่างการกระโดด) ระยะไกลได้ดีที่สุดในทีม ส่วนใหญ่ยังสามารถนำลูกไปทำคะแนนใกล้ห่วงได้ดีอีกด้วย ชูตติ้งการ์ดที่ดีควรมีทักษะการส่งลูกที่ดีพอควร แต่หน้าที่หลักของชูตติ้งการ์ดคือการทำคะแนน ส่วนการแจกจ่ายลูกมักปล่อยเป็นหน้าที่ของพอยท์การ์ด ชูตติ้งการ์ดในระดับอาชีพมักสูงระหว่าง 6 ฟุต 2 นิ้ว (1.88 เมตร) ถึง 6 ฟุต 9 นิ้ว (2.06 เมตร)
ไมเคิล จอร์แดน (Michael Jordan) นักบาสเกตบอลที่มีชื่อเสียงที่สุดในประวัติศาสตร์ก็เป็นชูตติ้งการ์ด แต่ทักษะการเข้าไปทำคะแนนใต้แป้นทำให้มองว่าเขาเล่นเหมือนสมอลฟอร์เวิร์ดมากกว่า ในทางกลับกัน เรกจี มิลเลอร์ (Reggie Miller) เล่นในแบบฉบับของชูตติ้งการ์ด มีท่าจัมป์ชูตที่แม่นยำ ตัวอย่างชูตติ้งการ์ดอื่นที่สำคัญในอดีต เช่น
ไคลด์ เดรกส์เลอร์ (Clyde Drexler)
เจอร์รี เวสต์ (Jerry West)
มิตช์ ริชมอนด์ (Mitch Richmond)
บิล ชาร์แมน (Bill Sharman)
แซม โจนส์ (Sam Jones)
เอิร์ล มอนโร (Earl Monroe)
พีท มาราวิช (Pete Maravich)
จอห์น ฮาฟลิเชค (John Havlicek)
ผู้เล่นชูตติ้งการ์ดที่เด่นในปัจจุบันเช่น โคบี ไบรอันต์ (Kobe Bryant), ดเวน เหว็ด (Dwyane Wade), เทรซี แม็คเกรดี (Tracy McGrady) แม้ว่าเขาจะเล่นตำแหน่งสมอลฟอร์เวิร์ดบ่อย ๆ, เรย์ อัลเลน (Ray Allen), วินซ์ คอร์เตอร์ (Vince Carter), เจสัน ริชาร์ดสัน (Jason Richardson), ไดอานา ทอราซิ (Diana Taurasi) ในดับบลิวเอ็นบีเอ, ริชาร์ด แฮมิลตัน (Richard Hamilton), มานู จิโนบิลลี (Manu Ginobili), ไมเคิล เรดด์ (Michael Redd) และ พอล เพียร์ซ (Paul Pierce)
ชูโอ เซ็นโก (ประเทศไทย)

| --- | --- |


ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 24 สิงหาคม พ.ศ. 2524
สำนักงานใหญ่: อาคารเอ็มโพเรียม ชั้น 18, 622 ถนนสุขุมวิท แขวงคลองตัน เขตคลองเตย กทม. 
บุคลากรหลัก: นาย ขรรค์ ประจวบเหมาะ (ประธานกรรมการ)   นาย ธันว์ วุฒิธรรม (ประธานเจ้าหน้าที่บริหาร)
เว็บไซต์: http://www.chuosenko.co.th
บริษัท ชูโอ เซ็นโก (ประเทศไทย) จำกัด (มหาชน) (อังกฤษ: CHUO SENKO (THAILAND) PUBLIC COMPANY LIMITED ชื่อย่อ:CHUO)  จัดตั้งขึ้นเมื่อวันที่ 24 สิงหาคม 2524 บริษับประกอบธุรกิจโฆษณาด้วยการเป็นนายหน้าตัวแทน และรับทำโฆษณาแบบครบวงจร
ชีวิตอารามวาสี

สำหรับความหมายอื่น ดูที่ ชีวิตอารามวาสีแบบศาสนาคริสต์
อารามเซนต์แคเธอริน เขาไซนายในอียิปต์ ก่อตั้งราวระหว่าง ค.ศ. 527 ถึง ค.ศ. 565
ชีวิตอารามวาสี (อังกฤษ: monasticism)  มาจากภาษากรีก “μοναχός”  - “monachos” ที่มีรากมาจากคำว่า “monos” ที่แปลว่า “สันโดษ” หรือ “ผู้เดียว” หมายถึงวิถีชีวิตทางศาสนาที่นักบวชเน้นสละชีวิตทางโลกเพื่ออุทิศตนอย่างเต็มตัวในทางธรรม คำนี้ที่มาจากภาษากรีกโบราณและอาจเกี่ยวกับภิกษุซึ่งเป็นนักพรตในพุทธศาสนา
ในคริสต์ศาสนา บุรุษที่ใช้ชีวิตอารามวาสีเรียกว่านักพรต ถ้าเป็นหญิงก็เรียกว่านักพรตหญิง นักพรตทั้งชายและหญิงจะเรียกโดยรวมว่าอารามิกชน (monastics)
ศาสนาอื่นต่างก็มีชีวิตอารามวาสีเป็นของตนเองโดยเฉพาะในศาสนาพุทธ และรวมทั้งลัทธิเต๋า ศาสนาฮินดู และศาสนาเชน แต่รายละเอียดของแต่ละระบบของแต่ละศาสนาหรือแต่ละนิกายก็แตกต่างจากกันมาก
ชีวิตอารามวาสีแบบพุทธศาสนา

บทความหลัก: อรัญวาสี และ วิปัสสนาธุระ
คณะสงฆ์คือคณะนักพรตที่เป็นพระภิกษุและภิกษุณีที่พระพุทธเจ้าทรงก่อตั้งขึ้นเมื่อกว่า 2500 ปีมาแล้ว แนววิถีแบบอรัญวาสีนี้ได้พัฒนามากจากลัทธิของดาบสที่แพร่หลายอยู่ก่อนซึ่งพระพุทธเจ้าได้เคยศึกษามาตั้งแต่ก่อนบำเพ็ญทุกรกิริยา (คือเมื่อศึกษาในสำนักอาฬารดาบสและอุทกดาบส) ในช่วงแรกพระสงฆ์มักใช้ชีวิตอย่างฤๅษีหรืออาศัยอยู่โดดเดี่ยวเป็นปกติ ถือครองทรัพย์สินน้อยที่สุดคือเพียงเครื่องอัฐบริขารและยังชีพด้วยปัจจัยที่ชาวบ้านถวายให้ ลูกศิษย์ที่เป็นฆราวาสก็ต้องจัดหาภัตตาหารในแต่ละวันและกุฏิง่าย ๆ ให้ท่านเมื่อท่านต้องการ
ภายหลังการเสด็จดับขันธปรินิพพาน คณะสงฆ์เริ่มพัฒนามาเป็นคณะนักพรตแบบอยู่รวมกลุ่ม (cenobite) โดยสันนิษฐานว่ามีต้นเค้ามาตั้งแต่สมัยพุทธกาลที่พระพุทธเจ้าให้พระสงฆ์อยู่จำพรรษาในอารามตลอดหน้าฝน จนค่อย ๆ พัฒนามาเป็นการอยู่ประจำรวมกลุ่มกันเป็นชุมชนนักปฏิบัติ  พระวินัยที่ภิกษุและภิกษุณีรักษากันซึ่งเรียกว่า "ปาฏิโมกข์" ก็แสดงถึงระเบียบในการดำรงชีวิตร่วมกันเป็นชุมชนในอาราม จำนวนสิกขาบทของภิกษุและภิกษุณีก็แตกต่างกัน ในนิกายเถรวาทภิกษุต้องรักษาสิกขาบท 227 ข้อ ส่วนภิกษุณีต้องรักษามากกว่าเป็น 311 ข้อ
ชีวิตอารามวาสีแบบพุทธศาสนาได้แพร่หลายจากอินเดียไปยังตะวันออกกลางและโลกตะวันตกด้วย ปรากฏว่าวิถีชีวิตแบบนี้ได้มีส่วนส่งเสริมให้ประชาชนอ่านออกเขียนได้ แม้แต่ชีวิตอารามวาสีแบบศาสนาคริสต์เมื่อได้แพร่มาถึงดินแดนที่พระเจ้าอโศกมหาราชทรงเคยส่งสมณทูตมาก็ยังเจริญรอยตามแนวทางนี้
คณะสงฆ์ประกอบด้วยภิกษุบริษัทและภิกษุณีบริษัท โดยในระยะแรกยังมีเฉพาะภิกษุเท่านั้น ภิกษุณีเกิดภายหลังเมื่อพระพุทธเจ้าประทานพระอนุญาตให้พระนางปชาบดีโคตมีและเจ้าหญิงศากยะอื่นรับอุปสมบทได้
ทั้งภิกษุและภิกษุณีต้องรับบทบาทหลายอย่าง ประการแรกและสำคัญที่สุดคือการรักษาพระธรรมวินัย (ปัจจุบันเรียกว่าพระพุทธศาสนา) ต้องเป็นแบบอย่างในการดำรงชีวิตให้แก่ฆราวาส และเป็น "นาบุญ" เพื่อให้เหล่าอุบาสกและอุบาสิกาในศาสนาได้มีโอกาสทำบุญ ในทางกลับกันเพื่อประโยชน์ของฆราวาส พระสงฆ์ต้องถือวัตรเคร่งครัดในการศึกษาพระธรรม เจริญสมาธิ และรักษาสุจริตธรรม
ก่อนบวชเป็นภิกษุ (ภาษาบาลีเรียกว่าภิกขุ) กุลบุตรต้องได้บวชเป็นสามเณรมาก่อน ซึ่งส่วนมากสามเณรจะบรรพชากันตั้งแต่อายุยังน้อย แต่ตามปกติก็จะไม่น้อยกว่าอายุ 8 ปี สามเณรต้องรักษาศีล 10 ข้อ ส่วนการอุปสมบทซึ่งใช้เรียกการบวชเป็นภิกษุจะทำได้เมื่ออายุตั้งแต่ 20 ปีขึ้นไป กรณีภิกษุณีก็มีขั้นตอนอย่างเดียวกันแต่จะต้องใช้เวลาเป็นสามเณรีนานถึง 5 ปี
สิกขาบทของภิกษุและภิกษุณีจะเน้นให้ใช้ชีวิตที่เรียบง่าย สละทางโลกหรือเป็นพรตนิยม โดยเฉพาะการเว้นจากเพศสัมพันธ์ถือว่าเป็นพื้นฐานสำคัญของพระวินัย
ดูเพิ่ม

อาราม
ชีวิตอารามวาสีแบบศาสนาคริสต์
แอบบีย์
แหล่งข้อมูลอื่น

Links to Coptic Orthodox Monasteries of Egypt and the world
Historyfish.net: texts and articles regarding the Western Christian monastic tradition.
Abbot Gasquet's English Monastic Life.  Full Text + Illustrations.
Public Domain Photochrom photographs, Abbeys, Cathedrals, Holy Sites and the Holy Land.
History of Monasticism
Monasticism Immaculate Heart of Mary's Hermitage
"Woman" – The correct perspective for the monastic เก็บถาวร 2006-11-05 ที่ เวย์แบ็กแมชชีน – An eastern point of view
Korean Franciscan Brotherhood เก็บถาวร 2008-06-05 ที่ เวย์แบ็กแมชชีน
Orthodox Monasticism เก็บถาวร 2008-03-16 ที่ เวย์แบ็กแมชชีน Saint Anthony's Greek Orthodox Monastery
ภิกษุในธิเบต
ชุ่ย ผิง

| ชุ่ย ผิง |
| --- | --- |
เกิด: พ.ศ. 2481 (อายุ 86 ปี) 崔萍, Cui Píng ฮาร์บิน
คู่สมรส: เจียง หง (1937-1995)   **
อาชีพ: นักร้อง
ปีที่แสดง: 1954-1971
ชุ่ย ผิง (จีน: 崔萍; พินอิน: Cui Píng; อังกฤษ: Tsui Ping) เป็นนักร้องหญิงชาวฮ่องกง มีชื่อเสียงในฐานะนักร้องเพลงป็อปภาษาจีนกลาง ระหว่างช่วงทศวรรษ 1950 ถึงต้นทศวรรษ 1970 เป็นเจ้าของสมญา "ปลาทอง" (Goldfish Beauty, 金魚美人) เนื่องจากมีนัยน์ตากลมโตงดงาม
ครอบครัวของชุ่ย ผิง เป็นชาวมณฑลเจียงซู แต่เธอเกิดที่ฮาร์บินระหว่างที่บิดาเดินทางไปติดต่อธุรกิจที่นั่น ต่อมาครอบครัวย้ายไปอาศัยที่ฮ่องกง  เธอเริ่มอาชีพนักร้องหลังจากได้ร้องเพลงในงานสังสรรค์แห่งหนึ่งเมื่ออายุ 15 ปี และสะดุดตานักแต่งเพลงชื่อ Wong Fuk Lin (王福齡) ซึ่งเป็นผู้แนะนำให้เธอเข้าทดสอบร้องเพลงและแสดงนำในภาพยนตร์ของบริษัทชอว์บราเดอส์  เธอได้รับเลือกให้รับบทนำในภาพยนตร์เรื่องหนึ่ง แต่ได้ตัดสินใจยึดอาชีพนักร้องเป็นหลัก
Wong Fuk Lin ได้แต่งเพลงให้ชุ่ย ผิงร้องหลายเพลง เพลงที่ได้รับความนิยม ได้แก่  "This Precious Night" (今宵多珍重) และ "Nang Ping Evening Bells" (南屏晚鐘)
ชีวิตส่วนตัว เธอสมรสกับ เจียง หง (江宏, Jiang Hong) นักร้องเพลงประกอบภาพยนตร์ของชอว์บราเดอส์ จนกระทั่งเขาเสียชีวิตในปี 1995  ชุ่ย ผิงประกาศอำลาวงการในปี 1971 แต่ยังกลับมาร้องเพลงในคอนเสิร์ตรอบพิเศษในปี 1997 และปรากฏตัวเป็นแขกรับเชิญรายการโทรทัศน์ในปี 2004
แหล่งข้อมูลอื่น

ชุ่ย ผิง ที่ Last.fm
ชุดตัวอักษรลิเชีย

ชุดตัวอักษรลิเชีย (อังกฤษ: Lycian alphabet) พัฒนามาจากชุดตัวอักษรกรีกรูปโค้ง มีอักษรที่ประดิษฐ์เองเพียงไม่กี่ตัวหรืออาจยืมมาจากอักษรอื่น พบจารึกอักษรนี้ราว 180 ชิ้นเมื่อราว พ.ศ. 43–143 เขียนเป็นภาษาลิเชีย ความรู้เกี่ยวกับภาษานี้ในด้านไวยากรณ์ยังน้อย จารึกส่วนใหญ่จึงยังอ่านไม่ได้โดยสมบูรณ์ เขียนจากซ้ายไปขวา แนวนอน มีพยัญชนะ 23 ตัว สระ 6 ตัว แยกคำด้วยเรื่องหมายคล้าย :
ใช้เขียน

ภาษาลิเชียที่เคยใช้พูดในอานาโตเลียในตุรกีปัจจุบันจนถึงราว พ.ศ. 243 ซึ่งเป็นช่วงที่ชาวลิเชียหันไปพูดภาษากรีก เชื่อกันว่าภาษานี้พัฒนามาจากภาษาลูเวียที่ใช้พูดในเอเชียไมเนอร์ก่อนการเข้ามาของชาวฮิตไตน์ และใกล้เคียงกับภาษาไลเดีย
ยูนิโคด

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
ลิเชีย Unicode.org chart (PDF)
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1028x | 𐊀 | 𐊁 | 𐊂 | 𐊃 | 𐊄 | 𐊅 | 𐊆 | 𐊇 | 𐊈 | 𐊉 | 𐊊 | 𐊋 | 𐊌 | 𐊍 | 𐊎 | 𐊏 |
| U+1029x | 𐊐 | 𐊑 | 𐊒 | 𐊓 | 𐊔 | 𐊕 | 𐊖 | 𐊗 | 𐊘 | 𐊙 | 𐊚 | 𐊛 | 𐊜 |   |   |   |
ชู่จฺวี

ภาพวาดโบราณการเล่นชู่จฺวีของเด็ก ๆ
ชู่จฺวี (จีน: 蹴鞠; พินอิน: Cùjū; อังกฤษ: Cuju, Tsu' Chu) เป็นการละเล่นหรือกีฬาชนิดหนึ่งของจีนโบราณ ที่มีลักษณะการเล่นคล้ายกับฟุตบอลในยุคปัจจุบัน
คำว่า "ชู่จฺวี" (蹴鞠) นั้นแปลตรงตัวได้เลยว่า "เตะบอล" เป็นกีฬาที่แบ่งผู้เล่นออกเป็น 2 ฝ่าย ต่างฝ่ายใช้ขาหรือเท้าเตะลูกบอลทำประตูของอีกฝ่ายให้ได้ โดยห้ามใช้แขนหรือมือ ต่างกับฟุตบอลในปัจจุบันตรงที่ประตูฟุตบอลในปัจจุบันจะเป็นตาข่ายที่ขึงด้วยโครงเหล็ก แต่ประตูชู่จฺวีจะเป็นห่วงไม้ขนาดใหญ่ที่แขวนจากที่สูง
ไม่มีหลักฐานว่าชู่จฺวีนั้นเริ่มมีขึ้นมาตั้งแต่เมื่อใด แต่ก็มีหลายกระแสต่างบ่งบอกถึงที่มา เช่น มีที่มาจากตั้งแต่ยุคจักรพรรดิเหลืองหรืออึ่งตี้ (黃帝) เมื่อกว่า 5,000 ปีก่อน โดยเป็นการละเล่นเพื่อผ่อนคลายให้แก่ทหาร หรือเกิดขึ้นเมื่อ 400 ปีก่อนคริสต์ศักราช หรือราว 2,500 ปีก่อน ในยุคสงครามระหว่างรัฐครั้งใหญ่ แต่ชู่จฺวีนั้นได้รับความนิยมถึงขีดสุดในยุคราชวงศ์ฮั่น (206 ปีก่อนคริสตกาล – ค.ศ. 220)
ปัจจุบันกีฬาชู่จฺวีนั้นได้รับการรื้อฟื้นขึ้นมาอีกครั้งโดยกลุ่มยุวชนชาวจีน โดยจะแต่งกายด้วยอาภรณ์ย้อนไปในยุคสมัยราชวงศ์ฮั่น จับกลุ่มเล่นชู่จฺวีกันในสวนสาธารณะปักกิ่งในกรุงปักกิ่ง โดยมีจุดประสงค์ให้ชาวต่างชาติได้รู้จักกับกีฬาชนิดนี้ ซึ่งในปี ค.ศ. 2004 สหพันธ์ฟุตบอลนานาชาติ (ฟีฟ่า) ก็ได้ประกาศอย่างเป็นทางการว่า จีนและกรีซ(ของกรีซมีชื่อว่าอิพิสไรกอส)เป็นชนชาติแรกที่ให้กำเนิดกีฬาฟุตบอล
ชู่จฺวีได้รับการอ้างอิงถึงในวัฒนธรรมร่วมสมัย ในภาพยนตร์สงครามเรื่อง Red Cliff เมื่อปี ค.ศ. 2008 ที่กำกับโดยจอห์น วู อันเป็นเรื่องราวของสงครามในยุคสามก๊ก ตรงกับสมัยราชวงศ์ฮั่นซึ่งเป็นช่วงเวลาที่ชู่จฺวีได้รับความนิยมถึงขีดสุดด้วย
ชฺวีฟู่

| ชฺวีฟู่ 曲阜市 Kufow |
| --- | --- |
นครระดับอำเภอ
ประตูเมืองชฺวีฟู่ฝั่งทิศใต้
ที่ตั้งในจังหวัดจี่หนิง
ชฺวีฟู่สถานที่ตั้งในมณฑลชานตง
พิกัด: 35°36′N 117°02′E﻿ / ﻿35.600°N 117.033°E﻿ / 35.600; 117.033
ประเทศ: จีน
มณฑล: มณฑลชานตง
นครระดับจังหวัด: จี่หนิง
พื้นที่
 • นครระดับอำเภอ: 815 ตร.กม. (315 ตร.ไมล์)
ความสูง: 65 เมตร (214 ฟุต)
ประชากร (2017)
 • นครระดับอำเภอ: 653,000 คน
 • ความหนาแน่น: 800 คน/ตร.กม. (2,100 คน/ตร.ไมล์)
 • เขตเมือง: 188,000 คน
เขตเวลา: UTC+8 (เวลามาตรฐานจีน)
รหัสไปรษณีย์: 273100
ชฺวีฟู่ (อังกฤษ: Qufu; จีน: 曲阜) เป็นนครทางตะวันออกของมณฑลชานตง ประเทศจีน ตั้งอยู่ทางทิศใต้ของจี๋หนาน ราว 130 กิโลเมตร (81 ไมล์)  ชฺวีฟู่มีพื้นที่ 815 ตารางกิโลเมตร มีประชากร 653,000 คน โดย 188,000 คน อาศัยอยู่ในเขตเมือง
ชฺวีฟู่เป็นที่รู้จักจากการเป็นสถานที่เกิดของขงจื๊อ เมืองมีโบราณสถานหลายแห่ง วัดขงจื๊อ สุสานขงจื๊อ และจวนตระกูลขงในชฺวีฟู่ได้รับการลงทะเบียนเป็นมรดกโลกโดยยูเนสโกตั้งแต่ปี ค.ศ. 1994
ชุมชนออนไลน์

ชุมชนออนไลน์ (อังกฤษ: Online community) เป็นชุมชนที่มีสมาชิกเปิดใช้งานโดยการผ่านเข้าไปมีส่วนร่วมในกิจกรรมของสมาชิก (Amy Jo Kim, 2000) ชุมชนเสมือนสามารถใช้รูปแบบของระบบข้อมูลซึ่งทุกคนสามารถโพสต์เนื้อหา เช่น ระบบกระดานข่าวที่มีผู้คนสามารถเข้าไปโพสต์ได้เช่น เว็บบล็อก นอกจากนี้ยังเสริมการสื่อสารระหว่างคนที่รู้จักกันในชีวิตจริง หมายถึงจำนวนถูกใช้ในซอฟต์แวร์ที่สังคมแยกหรือรวมกันรวมทั้งข้อความที่ใช้ห้องแชทและการประชุมที่ใช้เสียงวิดีโอข้อความหรือลายเซ็น ที่สำคัญการเปลี่ยนแปลงทางสังคมและทางด้านเทคนิคอาจมีผลมาจากการแพร่กระจายของเครือข่ายทางสังคมเช่น เครือข่ายสังคมบนอินเทอร์เน็ต
การแบ่งประเภทของชุมชนออนไลน์(ชุมชนเสมือน)

จำนวนของผู้เขียนได้มองที่แบ่งประเภทของชุมชนออนไลน์และผู้ที่อยู่ในพวกเขาให้เข้าใจถึงวิธีที่พวกเขามีโครงสร้าง จะได้รับการเสนอด้านเทคนิคของชุมชนออนไลน์เช่นว่าหน้าเว็บที่สามารถสร้างและแก้ไขโดยมากในกรณีที่เกี่ยวกับวิกิพีเดียหรือว่าเฉพาะผู้ใช้บางคนสามารถโพสต์ป้อนข้อมูลและแก้ไขได้เช่นเดียวกับกรณีที่มีเว็บบล็อกมากที่สุด , ชุมชนออนไลน์สามารถที่เฉพาะเจาะจงลงในรูปแบบของประเภท
งานวิจัยอื่น ๆ ได้มองที่ผู้ใช้บางรายของชุมชนเสมือน Amy โจคิมจึงได้จัดขั้นตอนของการปฏิสัมพันธ์ชุมชนเสมือนและเรียกว่า'วงจรชีวิตสมาชิก' อื่น ๆ ได้แนะนำทฤษฎีตัวละครที่จะทำลายรูปแบบเฉพาะของพฤติกรรมของผู้ใช้โดยเฉพาะในบางหมวดหมู่
วงจรชีวิตของสมาชิกในชุมชนออนไลน์(ชุมชนเสมือน)

Amy Jo วงจรชีวิตของคิมรัฐสมาชิกที่สมาชิกของชุมชนออนไลน์เริ่มต้นชีวิตของพวกเขาในชุมชนเป็นผู้เข้าชมหรือ lurkers หลังจากทำลายผ่านม่านคนกลายเป็นผู้มีส่วนร่วมในวิถีชีวิตชุมชน หากพวกเขาทำลายกำแพงกลายเป็นผู้นำ วงจรชีวิตนี้สามารถนำไปใช้กับชุมชนเสมือนจริงมากที่สุดอย่างชัดเจนกับระบบกระดานข่าว เช่นวิกิพีเดีย
ชื่อที่สลักไว้ใต้หัวใจ

| ชื่อที่สลักไว้ใต้หัวใจ |
| --- | --- |
ใบปิดประชาสัมพันธ์

ภาษาจีน: 刻在你心底的名字

ฮั่นยฺหวี่พินอิน: Kè Zài Nǐ Xīndǐ De Míngzì
 
 
กำกับ: แพตริก กวง-ฮุย หลิว
เขียนบท:   ยู-หนิง ชู  เจีย จ้าน  อัลคาเทล อู๋ 
อำนวยการสร้าง: ยู-หนิง ชู แดเนียล เยน หลิว จี-ซวน
นักแสดงนำ:   เอ็ดเวิร์ด เฉิน  เจิง ชิน-ฮัว  ลีออน ได 
ดนตรีประกอบ:   คริส โหว  เจสัน หวง 
ผู้จัดจำหน่าย:   โซนี่พิคเจอร์ส (ไต้หวัน)  เน็ตฟลิกซ์ (ทั่วโลก) 
วันฉาย:   มีนาคม ค.ศ. 2020 (2020-03) (เทศกาลภาพยนตร์เอเชียโอซาก้า) 
ความยาว: 114 นาที
ประเทศ: ไต้หวัน
ภาษา: จีนกลาง
ชื่อที่สลักไว้ใต้หัวใจ (จีน: 刻在你心底的名字; พินอิน: Kè zài nǐ xīndǐ de míngzì; อังกฤษ: Your Name Engraved Herein) เป็นภาพยนตร์แนวรักของไต้หวัน กำกับโดยแพตริก กวง-ฮุย หลิว นำแสดงโดยเอ็ดเวิร์ด เฉิน, เจิง ชิน-ฮัว และลีออน ได เข้าฉายในไต้หวันเมื่อวันที่ 30 กันยายน และเผยแพร่ทั่วโลกทางเน็ตฟลิกซ์ในวันที่ 23 ธันวาคม ชื่อที่สลักไว้ใต้หัวใจเป็นภาพยนตร์แอลจีบีทีที่ทำรายได้สูงสุดในประวัติศาสตร์ของไต้หวัน รวมถึงเป็นภาพยนตร์ที่มีความนิยมในไต้หวันในปี ค.ศ. 2020 และกลายเป็นภาพยนตร์แนวเกย์เรื่องแรกที่ทำรายได้เกิน 100 ล้านดอลลาร์ในบ็อกซ์ออฟฟิศของไต้หวัน
ภาพยนตร์เรื่องนี้ได้รับการเสนอชื่อเข้าชิงรางวัลม้าทองคำ 5 รางวัล และสามารถคว้ารางวัลกำกับภาพยอดเยี่ยมและเพลงประกอบภาพยนตร์ยอดเยี่ยม
เรื่องย่อ

เมื่อกฎอัยการศึกสิ้นสุดลงในปี ค.ศ. 1987 ในไต้หวัน นักเรียนชายสองคน ชาง เจีย-ฮั่น หรืออาฮั่น (เอ็ดเวิร์ด เฉิน) และหวัง ป๋อ-เต๋อ หรือเบอร์ดี้ (เจิง ชิน-ฮัว) ได้ตกหลุมรักกันท่ามกลางแรงกดดันจากครอบครัว โรคกลัวคนรักเพศเดียวกัน และการเปลี่ยนแปลงทางสังคม เบอร์ดี้ นักเรียนใหม่มาถึงโรงเรียนมัธยมคาทอลิกชายล้วน ที่ซึ่งเขาและอาฮั่นได้กลายเป็นเพื่อนซี้ในไม่ช้า ทั้งคู่เป็นนักดนตรีในวงดนตรีของโรงเรียน ทั้งสองได้เดินทางไปไทเป เพื่อไว้อาลัยให้กับการถึงแก่อสัญกรรมของประธานาธิบดีเจี่ยง จิงกั๋ว ทำให้อาฮั่นผูกพันกับเบอร์ดี้มากขึ้น แต่ทั้งคู่ก็ยังลังเลที่จะทำตามความปรารถนาของพวกเขา การเปิดโรงเรียนแบบสหศึกษาได้เพิ่มรอยร้าวให้กับความสัมพันธ์ของพวกเขามากขึ้น เบอร์ดี้ดึงดูดสายตาของเพื่อนร่วมชั้นหญิงคนหนึ่งซึ่งมอบความหวังในเรื่องรักต่างเพศที่สังคมยอมรับได้ แต่อาฮั่นยังคงยึดมั่นในความรักที่เขามีต่อเบอร์ดี้ เหตุการณ์ความขัดแย้งและการประนีประนอมซ้ำแล้วซ้ำเล่าดึงทั้งคู่มาพบกันและแยกทางกัน ก่อนที่โชคชะตาจะพาพวกเขาไปคนละทางในที่สุด
นักแสดง

เอ็ดเวิร์ด เฉิน (陳昊森 ) รับบทเป็น ชาง เจีย-ฮั่น (張家漢 ) ชื่อเล่น "อาฮั่น" (阿漢 )
ลีออน ได (戴立忍) รับบทเป็น ชาง เจีย-ฮั่น ในวัยผู้ใหญ่
เจิง ชิน-ฮัว (曾敬驊 ) รับบทเป็น หวัง ป๋อ-เต๋อ (王柏德 ) ชื่อเล่น "เบอร์ดี้"
เจสัน หวัง (王識賢) รับบทเป็น เบอร์ดี้ ในวัยผู้ใหญ่
ฟาบิโอ กรันเจียน (法比歐) รับบทเป็น คุณพ่อโอลิเวอร์
มิมิ เฉียว (邵奕玫 ) รับบทเป็น อู๋ รั่ว-เฟย (吳若非 ), ชื่อเล่น ปันปัน (班班 )
วา เว่ย (魏如萱) รับบทเป็น ปันปัน ในวัยผู้ใหญ่
รางวัล

| ปี | รางวัล | สาขา | ผู้รับ | ผล | อ้างอิง |
| --- | --- | --- | --- | --- | --- |
| 2020 | เทศกาลภาพยนตร์เอเชียโอซาก้า | นักแสดงสมทบชายยอดเยี่ยม | ลีออน ได | ชนะ |  |
| 2020 | รางวัลภาพยนตร์ไทเป | นักแสดงสมทบชายยอดเยี่ยม | ลีออน ได | เสนอชื่อเข้าชิง |  |
| 2020 | รางวัลภาพยนตร์ไทเป | นักแสดงหน้าใหม่ยอดเยี่ยม | เอ็ดเวิร์ด เฉิน | เสนอชื่อเข้าชิง |  |
| 2020 | เทศกาลภาพยนตร์นานาชาติเซาเปาโล | ผู้กำกับหน้าใหม่ยอดเยี่ยม | กวง-ฮุย หลิว | ชนะ |  |
| 2020 | รางวัลม้าทองคำ | นักแสดงสมทบชายยอดเยี่ยม | ลีออน ได | เสนอชื่อเข้าชิง |  |
| 2020 | รางวัลม้าทองคำ | นักแสดงหน้าใหม่ยอดเยี่ยม | เอ็ดเวิร์ด เฉิน | เสนอชื่อเข้าชิง |  |
| 2020 | รางวัลม้าทองคำ | กำกับภาพยอดเยี่ยม | เหยา หงอี้ | ชนะ |  |
| 2020 | รางวัลม้าทองคำ | ดนตรีประกอบภาพยนตร์ยอดเยี่ยม | โหว จือเจียน, หวาง ยูซุน | เสนอชื่อเข้าชิง |  |
| 2020 | รางวัลม้าทองคำ | เพลงประกอบภาพยนตร์ยอดเยี่ยม | "Your Name Engraved Herein" เพลง, บทร้อง: เกียน เจีย (เจีย หวัง), โฮ่ว หยวน เถิง (ซู หยวน-ติง), ตัน บูน วาห์ (เฉิน เหวิน-หัว). เสียง: คราวด์ ลู, เฉิน เฮ่าเซิน | ชนะ |  |
แหล่งข้อมูลอื่น

ชื่อที่สลักไว้ใต้หัวใจ ที่อินเทอร์เน็ตมูวีเดตาเบส
ชื่อที่สลักไว้ใต้หัวใจ ที่รอตเทนโทเมโทส์